SL Uradni list Evropske unije C 332/4

Objava vloge za spremembo na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2006/C 332/04)

Ta objava daje pravico do ugovora zoper vlogo za spremembo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo po členu 9 in členu 17(2)

„SIERRA MÁGINA“

ES št.: ES/PDO/105/0054

ZOP ( X ) ZGO ( )

Zahtevana(-e) sprememba(-e)

Razdelek(-ki) specifikacije:

Ime proizvoda Opis proizvoda X Geografsko območje Dokazilo o poreklu Metoda pridobivanja Povezava Označevanje Nacionalne zahteve

Sprememba(-e):

Geografsko območje

Območje občine La Guardia de Jaén se doda, ker je večinoma homogeno s preostalim območjem zaščite porekla „Sierra Mágina“ glede na fizične značilnosti, uporabljene sorte, načine in prakse pridelave, gostoto nasadov, kemične in organoleptične značilnosti pridobljenih olj ter podobnosti postopka izdelave in pakiranja.

V razdelek „Metoda pridobivanja“ se odstavku, ki se glasi:

„Območje pridelave oljčnega olja z označbo porekla ‚Sierra Mágina‘ sestavljajo zemljišča, ki se nahajajo v okrožjih Albánchez de Úbeda, Bédmar-Garcíez, Bélmez de la Moraleda, Cabra del Santo Cristo, Cambil, Huelma, Solera, Jimena, Jódar, Torres, Mancha Real, Campillo de Arenas, Pegalajar, Larva in Cárcheles ‚(Cárchel ter Carchelejo)‘ doda naslednje: ‚La Guardia de Jaén‘“.

POSODOBLJENI POVZETEK

UREDBA SVETA (ES) št. 510/2006

„SIERRA MÁGINA“

ES št.: ES/PDO/105/0054

ZOP ( X ) ZGO ( )

Ta povzetek je zgolj informativne narave. Vsi zainteresirani se lahko s celotno specifikacijo seznanijo pri nacionalnih organih, navedenih v oddelku 1, ali pri Evropski komisiji (1).

1. Pristojna služba v državi članici:

Naziv: Subdirección General de Calidad y Promoción Agroalimentaria. Dirección General de Industria Agroalimentaria y Alimentación. Secretaría General de Agricultura y Alimentación. Ministerio de Agricultura, Pesca y Alimentación Naslov: Infanta Isabel 1o E-20871 Madrid Telefon: (34) 913 47 53 94 Telefaks: (34) 913 47 54 10 E-naslov: sgcaproagro@mapya.es

2. Vlagatelj:

Naziv: Consejo Regulador de la Denominación de Origen «Sierra de Mágina». Naslov: Ctra. Mancha Real-Cazorla, s/n E-23537 Bedmar (Jaén) Telefon: (34) 953 77 20 90 Telefaks: (34) 953 77 22 72 E-naslov: D.O.sierra-magina@swin.net Sestava: proizvajalci/predelovalci ( X ) drugi ( § )

3. Vrsta proizvoda:

Skupina 1.5 – Maščobe (surovo maslo, margarina, olje idr.)

4. Specifikacija (povzetek zahtev iz člena 4(2))

4.1 Ime: „Sierra Mágina“

4.2 Opis: Ekstra deviško olivno olje, pridobljeno iz oliv (Olea europea L), sorte oljk Picual in Manzanillo v provinci Jaén.

Znotraj zaščitenih sort je glavna sorta Picual.

Njene značilnosti so: kislina: do največ 0,5 °; vrednost peroksidov: največ 18 K270, največ 0,20; vlažnost in nečistost: ne sme presegati 0,1 %.

Olja z veliko obstojnostjo, zelo aromatična in rahlo grenkega okusa. Barva se spreminja od intenzivno zelene do zlato rumene, odvisno od obdobja obiranja oliv in lege oljčnega nasada v pokrajini.

Zaščitena olja so pridobljena iz vsaj 90 % oliv sorte Picual.

4.3 Geografsko območje: Umestitev in omejitev območja: Območje gojenja leži znotraj nacionalnega parka, po katerem je olje dobilo ime. Leži v osrednjem delu južnega dela province Jaén, ki ga sestavlja šestnajst občin in obsega 64.009 ha veliko območje oljčnih nasadov, ki predstavlja 84 % skupne obdelovalne kmetijske površine.

Občine znotraj območja: Območje vključuje šestnajst občin province Jaén. To so: Albánchez de Úbeda, Bedmar-Garcíez, Bélmez de la Moraleda, Cabra del Santo Cristo, Cambil, Campillo de Arenas, Cárcheles (Cárchel y Carchelejo), Huelma, Jimena, Jódar, La Guardia de Jaén, Larva, Mancha Real, Pegalajar, Solera in Torres.

4.4 Dokazilo o poreklu: Olive, ki jih pripeljejo v stiskalnice za olje, so olive dovoljenih sort in izvirajo iz oljčnih nasadov, ki so vpisani v registru Sveta. Olje se ob spremljanju inšpektorjev Sveta stiska v stiskalnicah za olje, ki so vpisane v register in so v območju gojenja, in se skladišči pri stiskalnicah ali polnilnicah, ki so vpisane v register. Pridobljena olja se pošljejo na fizikalno-kemijske in organoleptične analize ter le tista, ki gredo skozi vse postopke preverjanja, se ustekleničijo in pošljejo na trg ter so zaščitena z označbo porekla in z etiketo na hrbtni strani, ki jo je oštevilčil Upravni svet.

4.5 Metoda pridobivanja: Ko dozorijo, se olive dovoljenih sort in iz registriranih oljčnih nasadov pazljivo oberejo, ločeno s tal in dreves; nato se prepeljejo v skladišča, ki ustrezajo določenim pogojem, da se plodovi ne pokvarijo. Olive se očistijo in operejo, da se odstranijo listje, veje, zemlja in umazanija ter se potem stiskajo za pridobivanje olja; ta postopek se konča v največ oseminštiridesetih urah. Pri pridobivanju olja se upoštevajo primerne tehnike, ki jih določa in nadzoruje Nadzorni svet. Pridobljena olja se dekantirajo, in ko se izloči kakovostno olje, se to analizira in razvrsti. Le ekstra deviška olja se zaščitijo z označbo.

4.6 Povezava: Območje Sierra Mágina je relativno kratek gorski masiv, okrog katerega so nižja gorovja in ki se razprostira po ravnini v ravni smeri od severozahoda proti jugozahodu. Nasadi oljk ležijo na v višini 850 metrov na položnejših območjih, ki obdajajo gorski masiv, tako da je podoben otoku, ki ga obdaja morje oljk. Najpogostejše prsti, ki so na tem območju, so litosoli, regosoli karbonatne prsti, kambrisoli in luvisoli, ki vsebujejo krom, podnebje ima subtropski mediteranski in mili mediteranski značaj s srednjimi letnimi temperaturami med 13 °C in 17 °C ter srednjo letno količino padavin med 400 in 800 mm. Tehnike tradicionalnega gojenja in polgojenja, obrezovanja, spremljanja nadlog in bolezni so omogočile primerne razmere za razvoj oljk z zdravimi plodovi, iz katerih se pridobivajo olja značilnih lastnosti, ki so močno povezane s svojim geografskim okoljem.

4.7 Nadzorni organ:

Naziv: Consejo Regulador de la Denominación de Origen «Sierra de Mágina». Naslov: Ctra. Mancha Real-Cazorla, s/n E-23537 Bedmar Telefon: (34) 953 77 20 90 Telefaks: (34) 953 77 22 72 E-naslov: D.O.sierra-magina@swin.net

Kontrola izpolnjuje pravilo 45-011.

4.8 Označevanje: Obvezno mora biti omenjena „Sierra Mágina“. Etikete odobri Upravni svet. Etikete na hrbtni strani oštevilči in izda Svet.

4.9 Nacionalne zahteve:

— Zakon št. 25/1970, z dne 2. decembra, Statut o vinski trti, vinu in alkoholu.

— Odredba z dne 25. februarja 1997, na podlagi katere se potrdi Uredba o označevanju porekla „Sierra Mágina“.

(1) Evropska komisija, Generalni direktorat za kmetijstvo in razvoj podeželja, Enota za politiko kakovosti kmetijskih proizvodov, B-1049 Bruselj.